सुसाइड से पहले आखिरी मैसेज में लिखा- चिंता मत करना, अब आप फ्री हो…
TV Serial Sasural Simar Ka Actress Vaishali Thakkar Suicide Case - टीवी एक्ट्रेस वैशाली ठक्कर सुसाइड केस में पुलिस चालान से एक और बड़ी जानकारी उजागर हुई है। वैशाली के US में रहने वाले मंगेतर मीत को जब इंस्टाग्राम पर एक्ट्रेस और आरोपी राहुल नवलानी के फोटो-वीडियो भेजे गए थे
टीवी एक्ट्रेस वैशाली ठक्कर सुसाइड केस में पुलिस चालान से एक और बड़ी जानकारी उजागर हुई है। वैशाली के US में रहने वाले मंगेतर मीत को जब इंस्टाग्राम पर एक्ट्रेस और आरोपी राहुल नवलानी के फोटो-वीडियो भेजे गए थे तो उन्हें देख वे हैरान रह गए थे। इस बारे में सच्चाई जानने के लिए वैशाली और मीत के बीच 6 अक्टूबर से 15 अक्टूबर 2022 तक (शादी की तारीख के ठीक पहले तक) 570 मैसेज की लंबी चौड़ी चैटिंग हुई थी।
दैनिक भास्कर के पास 155 पन्नों की वे सारी चैट्स हैं, जो वैशाली के सुसाइड से पहले तक उनके बीच हुई। चैट्स में वैशाली की परेशानी और तनाव स्पष्ट झलकता है। पुलिस इन चैट्स को भी सबूत के तौर पर कोर्ट के सामने रखेगी। इनमें से कुछ मैसेज डिलीट हुए हैं, कुछ रिकवर नहीं हुए तो कुछ इमोजी के रूप में हैं। बता दें वैशाली ने 15 अक्टूबर 2022 को इंदौर स्थित अपने घर में फांसी लगाकर खुदकुशी कर ली थी। सुसाइड नोट में उसने आरोपी एक्स बॉयफ्रेंड राहुल नवलानी और उसकी पत्नी दिशा पर मेंटली व फिजिकली प्रताड़ित करने के आरोप लगाए थे। राहुल पड़ोस में रहता है। राहुल और उसकी पत्नी जमानत पर हैं। हाल ही में इस मामले में पुलिस ने कोर्ट में चालान पेश किया है।
अब पढ़िए वैशाली और मंगेतर मीत के बीच आखिरी 7 दिन चली कशमकश सिलसिलेवार तरीके से…
9 अक्टूबर 2022 की चैट
मीत : मैं रात भर ठीक से सो नहीं पाया। अभी फ्री हो?
वैशाली : हां।
मीत : मैं तुम्हें दस मिनट में कॉल करता हूं।
मीत ने कुछ वीडियो सेंड कर डिलीट कर दिए
वैशाली : वीडियो में क्या था?
मीत : मैं नहीं भेज सकता तुम्हें।
वैशाली : नहीं, भेजो मुझे। S#$ है क्या?
मीत : ऐसे वीडियो भेजना यहां US में क्रिमिनल ऑफेंस है।
वैशाली : मुझे इस आदमी के स्क्रीन शॉट भेजो। जो दिखाई दे रहा है।
मीत : वह जो भी है। समय का इंतजार करो।
वैशाली : भेजो ना।
(मीत ने 5 फोटो भेजे। इनमें वैशाली का चेहरा दिख रहा था जबकि जिसके साथ फोटो है, वह चेहरा ब्लर था।)
वैशाली : कोई बात नहीं। तुम आ जाओ हम दोनों मिलकर तय करेंगे।
मीत : मैंने इस मैसेज को हटा दिया, लेकिन उसने नहीं। मुझे किसी का डर नहीं है।
वैशाली : अगर आप मुझ पर भरोसा करते हो तो मैं किसी से नहीं डरती।
मीत : हां, मैं करता हूं।
वैशाली : मैं इसमें अपने माता-पिता को शामिल कर सकती हूं। आरोपी को सलाखों के पीछे डाल दूंगी।
मीत : ओके। चिंता मत करो। आराम करो। काफी देर हो चुकी है।
वैशाली : हां। आप उस लड़के को ढूंढने की कोशिश करना। मैं अभी सो नहीं सकती। मैं एक लड़के को जानती हूं। एक बार पहले भी वह ब्लैकमेल कर चुका है।
वैशाली : मैं सोने जा रही हूं। और माफी चाहती हूं एक व्यक्ति के कारण आपको इतना परेशान होना पड़ रहा है। अपना ध्यान रखना, हम एक साथ मिलकर इसे सुलझा लेंगे।
मीत : जरूर। चिंता मत करो।
वैशाली : मॉर्निंग में उस आदमी से मिलने जा रही हूं।
12 अक्टूबर 2022
मीत : अभी अहमदाबाद पहुंचा।
वैशाली : वेलकम। फ्री होकर कॉल करना।
वैशाली: तुम उस आदमी से मिलकर व्यक्तिगत रूप से बात करना चाहते हो?
मीत : hmmm मेरा दिमाग बहुत खराब है।
वैशाली : उसके दो-तीन फोटो भेजो। उसका फेस भी जैसा क्रॉप्ड है वैसा भेज दो।
मीत : मैसेज भेजकर डिलीट कर दिया। मुझे पता है कि इस वक्त तुम पर क्या बीत रही है।
वैशाली: हां। उन वीडियो को डिलीट कर दो। डरा रहे हैं।
मीत : ओके।
वैशाली : मैं तुमसे सच्चा प्यार करती हूं और शादी करना चाहती हूं। मैं तुम्हें लेकर फिक्रमंद हूं। कोई जबरदस्ती नहीं, कोई शिकायत नहीं। बाकी समय सबको जवाब देगा। कौन सही है और कौन गलत।
मीत : क्या आपको एक बात पता है, जो मुझे बहुत परेशान कर रही है?
मीत: मैने जांच की और पाया कि वीडियो में कोई छेड़छाड़ नहीं की गई है। मैं 24 घंटे से पागल हो रहा था। मैं जानता हूं कि हम किसी को कुछ रिकॉर्ड करने की अनुमति नहीं दे सकते।
मीत : मुझे पता है उस वक्त तुममें समझ नहीं थी।
मीत : फिर प्लेन में जाते समय मैंने खुद को आश्वस्त किया।
वैशाली : हां। मुझे सच का अहसास हुआ। मुझे लगता है कि इससे पहले भी कुछ था। लेकिन अब मैं इससे बाहर हूं।
मीत: यह भी ठीक है। हम दोनों को लगता है यह अतीत है, लेकिन दुर्भाग्य से यह रिकॉर्ड किया गया है।
वैशाली : मेरे लिए यह भी ठीक नहीं है। जो लड़की हमेशा अपने करियर को लेकर सोचती थी। वह एक घटना से कितनी पीछे रह गई।
मीत : क्या होता यदि वह व्यक्ति इसे (वीडियो) हमारे परिवार को भेजता। तब और गुस्सा होता। इतना कि बता नहीं सकता।
वैशाली : मैं हो गई उसका शिकार क्योंकि मैं लापरवाह थी। मुझे नहीं लगता था कि वह हमें आपस में तोड़ने की कोशिश करेगा।
वैशाली : उसने जब मुझे धमकी दी तब मेरे पापा ने उसके पिताजी से बात की थी। तब उसके पिता ने कहा था कि अब यदि धमकी मिलती है तो वे अपने ही बेटे के खिलाफ रिपोर्ट दर्ज कराएंगे।
मीत : जब तक उसे अपने किए का सबक नहीं मिल जाता तब तक उसे नहीं छोड़ना चाहिए।
मीत : उसकी डिटेल सेंड करो।
वैशाली : आप तय करो हमें क्या करना चाहिए।
मीत : बताता हूं।
13 अक्टूबर 2022
वैशाली: घर पर अच्छा नहीं लग रहा था।
मीत: कुछ खाया?
वैशाली: हां जी। कुछ जिंदा रहने के लिए।
वैशाली: हर कोई करवा चौथ का व्रत रख रहा है।
मीत: शायद आज डर लग रहा होगा।
वैशाली: कहते हैं जब बहुत कुछ सही होने वाला रहता है, उसके पहले बहुत गलत होता है। शायद हम प्यार और शादी की एक कहानी शुरू करने जा रहे हैं।
14 अक्टूबर 2022
वैशाली: मैं पूछना चाह रही थी कि तुमने कोई फ्लाइट बुक की है। आपके लिए होटल में रूम बुक किया है। वहां सभी सुविधाएं मौजूद हैं।
मीत: ओके
वैशाली: मुझे मैसेज करके बताना। पापा और मैं तुम्हें लेने एयरपोर्ट आ रहे हैं। सात बजे तक ठीक।
मीत: मैं सोच रहा हूं फिर कभी आता हूं।
वैशाली: क्यों? कुछ समय क्यों?
वैशाली: मुझे चिंता में मत डालो।
मीत: मेरा दिमाग गड़बड़ है। मुझे आराम करने की जरूरत है।
वैशाली: मैं कई बातों के बारे में सोच रही थी कि जब हम मिलें तो आसानी से इन बातों पर पार पा सकें। तुमने मुझे चिंता में डाल दिया है।
मीत: अभी मेरे सीने में काफी दर्द हो रहा है।
वैशाली: मैं समझ सकती हूं, लेकिन हम जब तक मिल नहीं लेते, समझ नहीं लेते, इसका समाधान कैसे निकालेगें?
वैशाली: क्या हम बात कर सकते हैं ताकि हम कुछ डिसाइड कर सकें।
वैशाली: तुम सारे वीडियो डिलीट कर दो। जो भी तुमने देखे हैं। और डॉक्टर के पास जाओ।
मीत: तुम्हें सच बताऊ। मैंने अभी दो बार देखे वीडियो। जब पहली बार मुझे मिले। और दूसरी बार जब मैंने उसे वेरिफाई किया।
वैशाली: मैं कह रही हूं तुम्हें। इन वीडियो को डिलीट कर दो अभी।
मीत: मैं कसम खाता हूं। मैं कल तो नहीं आने वाला। तुमसे बात करके मेरा दिमाग बदल गया है।
वैशाली: पहले आप जल्दी आ रहे थे, लेकिन अब आप मंगेतर से मिलने नहीं आ रहे।
मीत: लेकिन तुम अपने को समझो। हम इस बारे में बात करेंगे कि हम एक दूसरे के बारे में क्या सोच रखते हैं।
वैशाली: हम कोशिश करते हैं। और अभी बहाना भी नहीं बना सकते।
मीत: हां लेकिन पूरी जिंदगी नाटक भी नहीं कर सकते।
वैशाली: मैं सिर्फ कैमरे के सामने झूठ बोल सकती हूं। नहीं तो सिर में दर्द का ढोंग भी नहीं कर सकती।
वैशाली: इसलिए मैं वादा करती हूं जो मैं कहती हूं मैं करूंगी और मरते दम तक तुम्हें प्यार करती रहूंगी। ये तुम्हारे बिना संभव नहीं। बिना किसी शिकायत के तुम्हारी दोस्त बनी रहूं। दोनों का समय आराम से निकलेगा।
मीत: जरूर
15 अक्टूबर 2022
वैशाली: तुम्हें कसम है भगवान की मुझसे बात करो।
मीत- नहीं ये नहीं होगा परेशान मत हो। मैं तुम्हें हर संभव शाम को कॉल करूंगा।
वैशाली: सॉरी मुझे काफी चिंता हो रही थी। आप और आपके माता-पिता खुश रहें। अपना ध्यान रखना।
मीत: मैं सारी रात सो नहीं सका। ढाई बजे बाद से आराम नहीं मिल रहा है।
वैशाली: मैं तुमसे आखिरी बार बात करना चाहती हूं।
मीत: ठीक है मुझे 30 मिनट का समय दो।
वैशाली: मुझे पता है आवाज टाइप कर रहे हो। एक बार अपनी आवाज सुना दो यार। ताकि मैं आराम से रह सकूं।
वैशाली: बस एक बार आपकी आवाज सुनना चाहती थी।
मीत: ओके। हम बात करते हैं और कोई डिसीजन लेते हैं।
मीत: तुम्हारे डैड लगातार कॉल कर रहे हैं। क्या बोल रहे हैं?
वैशाली: यही कि आ रहे हो या नहीं।
मीत: अगर तुम्हारे पापा नाराज होते हैं तो मैं क्या कहूंगा?
वैशाली : नहीं वह खुश होंगे।
मीत: उनको तो नहीं पता एक्चुअल रीजन क्या है? वे तो मुझे ही बोलेंगे कि मैं टालता रहता हूं।
वैशाली: वे कुछ नहीं बोलेंगे मैं सब आसानी से संभाल लूंगी।
वैशाली: आराम से पहले आ जाओ। फिर सोचेंगे किस पर दोष देना है।
वैशाली: मैं तुम्हारा सिर नहीं झुकने दूंगी।
वैशाली: मतलब आप नहीं आना चाहते?
मीत: मैं आना चाहता हूं। लेकिन मेरे पापा नहीं मान रहे।
वैशाली: राहुल के पिता ने कहा कि आपसे बात करेंगे और राहुल के लिए माफी मांगेंगे। वे कह रहे थे मेरा बेटा पागल है इसकी रिपोर्ट कर दो।
मीत: जेल में डालो और मोबाइल-लेपटॉप ले लो। उसकी हार्ड डिस्क से डाटा मिटाओ।
मीत: उसके लिए माफी मांगना डिजर्व ही नहीं करता। उसे सात साल सलाखों के पीछे भेजो।
वैशाली: उसके पापा रो रहे थे। यह मेरा बेटा क्या कर रहा है।
मीत: लेकिन फोटो बोल देती।
वैशाली: वे कह रहे थे कि मैं मीत से बात करूंगा कि मेरे बेटे ने विन्नी के साथ गलत किया। बहुत गलत किया। मेरे पापा रोए। काफी रोए।
वैशाली: बहुत ड्रामा हुआ। वे कह रहे थे कि शायद एडिट पिक्चर है।
मीत: हां। ऐसा बोलकर लेपटॉप और दूसरी चीज लेकर हार्ड डिस्क से मिटाने का कहें।
वैशाली: यार उसने अभी तक सब हटा दिया। यकीन करो।
वैशाली: कौन देगा प्रूफ।
मीत : पापा बहुत परेशान हैं, टेंशन में हैं। हमें जरूरत नहीं किसी प्रूफ की।
मीत: हम चाहते हैं कि सब कुछ मिटा दिया जाए।
वैशाली: मां ने उसकी पत्नी से बात की और कहा कि मोबाइल और लैपटॉप से यह सब हटाएं, नहीं तो उस पर केस कर दूंगी।
वैशाली: तुम कब आ रहे हो? एयरपोर्ट पर होटल बुक करना है। पापा का कहना है एक बार आप दोनों मिलो और डिसाइड करो। उन्हें तुम पर पूरा भरोसा है।
मीत: मुझे कुछ समय दो। मैं बाद में कॉल करता हूं।
वैशाली: hmmm
वैशाली: सुनो अब तुम्हें आने की जरूरत नहीं सबका ख्याल रखना। खुश रहना। भगवान तुम्हारा भला करें।
मीत: रुको कुछ समय।
वैशाली: नहीं कोई बात नहीं अच्छे से रहिए। अलविदा। बाय।
वैशाली: चिंता मत करना। अब आप फ्री हो।
वैशाली: टाटा
मीत: टेक केयर
(इसके बाद वैशाली ने इंदौर स्थित अपने घर में फांसी लगा ली थी और सुसाइड नोट में आरोपी एक्स बॉयफ्रेंड राहुल नवलानी और उसकी पत्नी दिशा पर मेंटली, फिजिकली प्रताड़ित करने के आरोप लगाए थे)
मीत की ओर से ईमेल पर दिए बयान में यह कहा गया है
मितेश गौर ने तेजाजी नगर पुलिस को ईमेल पर अपने बयान दर्ज कराए हैं। उसने बताया कि 7 अगस्त 2022 को वैशाली ने अपनी इंस्ट्राग्राम स्टोरी में उसे टैग किया था। वह जल्द ही शादी के लिए भारत आने वाला था। 9 अक्टूबर को उसे एक अज्ञात इंस्टा आईडी से कई तरह के मैसेज मिले पर मैंने जवाब नहीं दिया। इस दौरान मुझे 5-6 वीडियो मिले। बाद में उन्हें खोला तो कुछ अश्लील प्रकृति के थे। इसमें वैशाली का चेहरा और आवाज तो थी, लेकिन उसके साथ में बैठे व्यक्ति का चेहरा स्पष्ट नहीं था।
अगले दिन वैशाली को कॉल किया और वीडियो के बारे में बताया। उसने वीडियो मोबाइल पर भेजने के लिए कहा। यूएस से इस तरह के वीडियो फॉरवर्ड करना कानूनन अपराध है। तो पहले मैंने नहीं भेजे। लेकिन बाद में उसके बार-बार कहने पर जूम इन पर स्क्रीन शॉट भेजने के लिए राजी हो गया, ताकि उसे अंदाजा हो सके यह किसने बनाया होगा।
वैशाली ने मुझे कॉल कर कहा कि लड़के के हाथ में पहने कड़े और शारीरिक पृष्ठभूमि से ऐसा लगता है कि उसके पूर्व प्रेमी ने इस तरह का कृत्य किया है। इस बारे में प्रेमी के नाम का उसने उल्लेख नहीं किया और मैं उसे नहीं जानता था। 15 अक्टूबर को मैंने वॉट्सएप पर मैसेज भेजा। बाद में वैशाली ने मैसेज किया और बताया कि उसने परिवार को उसके एक्स बॉयफ्रेंड के बारे में जानकारी दे दी है। बाद में एक्स बीएफ के नाम का उल्लेख किया राहुल।
बाद में जानकारी लगी कि इसी दिन शाम 6 से 7 बजे तक वैशाली और राहुल के परिवार के बीच मीटिंग हुई। वैशाली ने कॉल किया, लेकिन मैं ऑफिस के काम में व्यस्त था। उसे कह नहीं सका कि समय मिलने के बाद कॉल करूंगा। जिसके बाद रात 11 बजे वैशाली ने वॉट्सएप पर मैसेज किया। सुनो अब आने की जरूरत नहीं है। सबका ख्याल रखना। आगे का जीवन सुखमय हो। भगवान भला करे। मुझे लगा सब कुछ ठीक हो गया है। ऑफिस के काम से फ्री होकर बात कंरूगा, लेकिन रात में फिर वैशाली के मैसेज आए।
इसके बाद विन्नी (वैशाली) के भाई का कॉल आया और मुझे सुसाइड के बारे में बताया।
होटल कासा बुटिक, सेंडो-वेंडो होटल टीटोस लाईन, बागा बाजार गोवा से डिटेल निकाली। इसमें 23 अगस्त से 25 अगस्त तक राहुल और वैशाली के होटल में होने की बात भी सामने आई थी। राहुल के परिचय पत्र की कॉपी भी पुलिस ने जब्त की। इसके साथ ही होटल की ओर से एक लेटर भी पुलिस ने जब्ती के साथ कोर्ट को सौंपा। पुलिस को शंका थी कि इसी होटल से वीडियो बनाकर राहुल ने मीत को भेजे थे। पुलिस ने होटल के बिल की कॉपी भी लगाई है।